പെരുമ്ബെട്ടി സര്വേ ഉദ്യോഗസ്ഥര്ക്കിടയിലെ അഭിപ്രായഭിന്നത പുറത്ത് പെരുമ്ബെട്ടി: പെരുമ്ബെട്ടി സര്വേ വിഷയത്തിലെ കോലാഹലങ്ങള് മുന് റാന്നി ഡിവിഷനല് ഫോറസ്റ്റ് ഓഫിസര് എം. ഉണ്ണികൃഷ്ണന് ജില്ല കലക്ടര്ക്ക് നല്കിയ ഇടക്കാല റിപ്പോര്ട്ട് മൂലം ഉണ്ടായിട്ടുള്ളതാണെന്ന് വനംവകുപ്പ് ഉന്നതന് സൂചിപ്പിച്ചു. സര്േവ നിര്ത്തിവെക്കാന് വാക്കാല് നിര്ദേശിച്ച അതേ ഉദ്യോഗസ്ഥനാണ് ഈ ആക്ഷേപം ഉന്നയിച്ചിരിക്കുന്നത്. ഇതോടെ വനം വകുപ്പിലെ തൊഴുത്തില്കുത്തും പകപോക്കലുമാണ് മറനീക്കി പുറത്തുവന്നിരിക്കുന്നത്. 1958ലെ നോട്ടിഫിക്കേഷന് പ്രകാരം പെരുമ്ബെട്ടിയിലെ കൈവശ കര്ഷകരുടെ ഭൂമി വനപരിധിക്കുള്ളിലാണോയെന്ന് കണ്ടെത്താനാണ് 2019 ജനുവരിയില് മന്ത്രിസഭ തീരുമാനം ഉണ്ടായത്. അതുപ്രകാരം കലക്ടര് നല്കിയ ഉത്തരവനുസരിച്ച് അന്നത്തെ ഡി.എഫ്.ഒ ഉണ്ണികൃഷ്ണന് സര്വേ ടീം രൂപവത്കരിച്ചു. റവന്യൂവനം വകുപ്പുകളിലെ 17 സര്വേയര്മാര് ഉള്പ്പെട്ട സംഘത്തിെന്റ നേതൃത്വം കോഴിക്കോട് വനം മിനി സര്വേ ഡെപ്യൂട്ടി സൂപ്രണ്ടിനായിരുന്നു. 1958ലെ റീസര്വേ സ്കെച്ച് ലഭ്യമല്ലാതിരുന്ന സാഹചര്യത്തില് 1996ലെ റീസര്വേ സ്കെച്ചാണ് അളവിന് ആശ്രയിച്ചത്. ഇത് അംഗീകരിക്കാനാവില്ലെന്നാണ് വനം വകുപ്പ് ഉന്നതെന്റ നിലപാട്. എന്നാല്, സര്വേ അതിരടയാളനിയമം അനുസരിച്ച് റീസര്വേ സ്കെച്ച് റവന്യൂ ഭരണത്തില് വന്നുകഴിഞ്ഞാല് പഴയ സ്കെച്ചുകള് ഉപയോഗിക്കാന് കഴിയില്ലെന്ന് സര്വേ സൂപ്രണ്ട് ചൂണ്ടിക്കാണിച്ചിട്ടുണ്ട്. 1958ലെ സ്കെച്ച് ലഭ്യമായിട്ടില്ലെങ്കിലും നോട്ടിഫിക്കേഷന് പൂര്ണ രൂപത്തില് ലഭ്യമാണ്. അതില് വിശദവും സൂക്ഷ്മവുമായ അതിര്ത്തി വിവരണം നല്കിയിട്ടുമുണ്ട്. ഏറ്റവും ആധുനികമായ സര്വേ ഉപകരണമായ ടോട്ടല് സ്റ്റേഷന് മെഷീന് ഉപയോഗിച്ചായിരുന്നു അളവ് നടത്തിയത്. ആ അളവുകള് നോട്ടിഫിക്കേഷനുമായി താരതമ്യം ചെയ്തിട്ടാണ് വഴികാവ് വനത്തിെന്റ നോട്ടിഫിക്കേഷന് പ്രകാരമുള്ള അതിര്ത്തി സുരക്ഷിതമാണെന്നും ഇവിടെ ഒരു കൈയേറ്റവും നടന്നിട്ടില്ലെന്നും കര്ഷകരുടെ ഭൂമി വനത്തിനു പുറത്താണെന്നും ഉണ്ണികൃഷ്ണന് റിപ്പോര്ട്ട് നല്കിയത്. മറിച്ച്, വനത്തിെന്റ അളവിലോ അതിര്ത്തിയിലോ മാറ്റംവന്നതായുള്ള ഒരു രേഖയും ഹാജരാക്കാന് വനം വകുപ്പിന് കഴിഞ്ഞിട്ടില്ല. രണ്ടര വര്ഷം കഴിഞ്ഞിട്ടും 1958ലെ സ്കെച്ച് കണ്ടെത്തിയതായി വനംറവന്യൂ വകുപ്പുകള് സമ്മതിക്കുന്നില്ല. കോട്ടയം ഡി.എഫ്.ഒയില്നിന്ന് വലിയകാവിെന്റ 1964ല് അന്നത്തെ ഡി.എഫ്.ഒ ഒപ്പുെവച്ച സ്കെച്ച് 2020ല് ലഭിച്ചെങ്കിലും അത് പരിശോധിച്ച് നോട്ടിഫിക്കേഷനുമായി പൊരുത്തപ്പെടുന്നുണ്ടോ എന്ന് സാക്ഷ്യപ്പെടുത്താനുള്ള നീക്കവും നടന്നില്ല. ഉണ്ണികൃഷ്ണന് കലക്ടര്ക്ക് റിപ്പോര്ട്ട് നല്കിയത് ഉചിതമായില്ല എന്ന പരാമര്ശവും സാധുവല്ല. കലക്ടറാണ് സര്വേ നടത്താന് ഉത്തരവിട്ടത് എന്നതിനാല് അതിെന്റ റിപ്പോര്ട്ട് സ്വാഭാവികമായും അദ്ദേഹത്തിനുതന്നെ നല്കണം. എം. ഉണ്ണികൃഷ്ണനെതിരെ ആരബിള് ഭൂമി വിഷയം ഉയര്ത്തി അദ്ദേഹത്തെ സസ്പെന്ഡ് ചെയ്തെങ്കിലും ആരബിള് ഭൂമി വനമല്ലെന്ന് വനംവകുപ്പിന് പിന്നീട് സമ്മതിക്കേണ്ടിവന്നു. വനംവകുപ്പിലെ പടലപ്പിണക്കങ്ങളുടെയും പകപോക്കലുകളുടെയും ഇരകളാവുന്നത് കര്ഷകരാണ്. തങ്ങളുടെ ഭൂമി വനമാണെന്ന് വരുത്തിത്തീര്ക്കാനുള്ള ശ്രമങ്ങളെ ചെറുക്കുമെന്ന നിലപാടിലാണ് കര്ഷകര്.